Komisijos ataskaita apie Reglamento (EEB) Nr. 3820/85 dėl tam tikrų su kelių transportu susijusių socialinių teisės aktų suderinimo įgyvendinimą 2005–2006 m. (24-oji Komisijos ataskaita apie su kelių transportu susijusių socialinių teisės aktų įgyvendinimą) {SEC(2009)1100} /* KOM/2009/0416 galutinis */





[pic] | EUROPOS BENDRIJŲ KOMISIJA | Briuselis, 3.8.2009 KOM(2009) 416 galutinis KOMISIJOS ATASKAITA apie Reglamento (EEB) Nr. 3820/85 dėl tam tikrų su kelių transportu susijusių socialinių teisės aktų suderinimo įgyvendinimą 2005–2006 m. (24-oji Komisijos ataskaita apie su kelių transportu susijusių socialinių teisės aktų įgyvendinimą) {SEC(2009)1100} KOMISIJOS ATASKAITAapie Reglamento (EEB) Nr. 3820/85 dėl tam tikrų su kelių transportu susijusių socialinių teisės aktų suderinimo įgyvendinimą 2005–2006 m. (24-oji Komisijos ataskaita apie su kelių transportu susijusių socialinių teisės aktų įgyvendinimą) SANTRAUKA Ši Komisijos ataskaita skirta Tarybos reglamento (EEB) Nr. 3820/85 dėl tam tikrų su kelių transportu susijusių socialinių teisės aktų suderinimo[1] įgyvendinimui. Reglamente nustatyti profesionaliems vairuotojams taikomi ilgiausios vairavimo trukmės, mažiausios pertraukų ir poilsio trukmės bei kontrolės tvarkos reikalavimai. Pagal lydimąją Direktyvą 88/599/EEB dėl tipinių kontrolės procedūrų[2] valstybės narės privalo užtikrinti, kad transporto įmonių teritorijose arba keliuose būtų patikrinta ne mažiau kaip 1 % visų dienų, kurias dirbo sunkvežimių ir autobusų vairuotojai profesionalai. Nepaisydamos įpareigojimo teikti ataskaitas, kai kurios valstybės narės labai vėlavo pateikti savo duomenis. Kad nebūtų vėluojama pateikti kitą ataskaitą, labai svarbu, jog ataskaitas už 2007–2008 m. valstybės narės pateiktų Komisijai iki 2009 m. rugsėjo 30 d. Be to, šiose ataskaitose reikės pateikti informaciją apie Darbo laiko direktyvos 2002/15/EB dėl asmenų, kurie verčiasi mobiliąja kelių transporto veikla, darbo laiko organizavimo[3] įgyvendinimą pagal jos 13 straipsnio 1 dalį. Tai leis Komisijai parengti išsamią ataskaitą, kurioje bus visa atitinkama informacija apie kelių transporto srityje taikomų socialinių teisės aktų įgyvendinimą. Austrija, Prancūzija, Italija ir Ispanija ataskaitiniu laikotarpiu padidino bendrą tikrinamų darbo dienų skaičių. Vidutinis bendras 2005–2006 m. patikrintų darbo dienų skaičius (bendrai piliečių ir ne piliečių) buvo beveik toks pat ir sudarė apie 2,4 milijono, palyginti su ankstesniu ataskaitiniu laikotarpiu, kai vidutiniškai buvo patikrinta apie 2,3 milijono darbo dienų. Išskyrus Kiprą, Estiją, Airiją, Nyderlandus, Portugaliją ir Švediją, visose valstybėse narėse privalomo reikalavimo patikrinti 1 % visų darbo dienų riba buvo viršyta, o Austrija, Prancūzija, Vokietija, Italija, Lenkija ir Ispanija viršijo ir 2 % ribą, kuri kaip privalomas reikalavimas įsigalioja 2008 m. sausio 1 d. Šveicarija taip pat viršijo šią ribą. Bendras pažeidimų, kurie buvo nustatyti ES teritorijoje ir apie kuriuos buvo pranešta Komisijai, skaičius šiek tiek sumažėjo, tačiau keliose valstybėse narėse šis skaičius padidėjo. Palyginti su ankstesniu ataskaitiniu laikotarpiu, nustatytų pažeidimų dėl pertraukos ir poilsio trukmės skaičius ir pažeidimų dėl vairavimo trukmės skaičius sumažėjo, tačiau padaugėjo pažeidimų dėl tvarkaraščių ir darbo grafiko. Dažniausiai padaromi pažeidimai (425 195 atvejai) susiję su šio reglamento 7 straipsniu (pertraukos). Ankstesniu ataskaitiniu laikotarpiu daugiausia nustatytų pažeidimų (435 849 atvejai) buvo susiję su šio reglamento 8 straipsniu (poilsio režimas). Naujo Reglamento (EB) Nr. 561/2006[4] dėl vairavimo trukmės ir poilsio laiko bei jį įgyvendinančios Direktyvos 2006/22/EB[5] dėl būtiniausių sąlygų reglamentams (EEB) Nr. 3820/85 ir (EEB) Nr. 3821/85 įgyvendinti, kurie įsigaliojo atitinkamai 2007 m. balandžio 11 d. ir 2006 m. gegužės 1 d., poveikio ataskaitiniu laikotarpiu įvertinti dar negalima. Tačiau tikėtina, kad taikant šias naująsias taisykles socialinius teisės aktus bus lengviau įgyvendinti. Jose nustatytas tikslinis rizikos vertinimu pagrįstas požiūris, šios taisyklės stiprina valstybių narių bendradarbiavimą ir suteikia Komisijai įgyvendinimo įgaliojimus, ypač dėl būtiniausių patikrinimų keliuose ir ūkio subjektų patalpose standartų, standartinės įgyvendinimo padalinių įrangos ir to, kokie faktai turėtų būti laikomi pažeidimais. Šie įgaliojimai vykdomi padedant reguliavimo komitetui. Daugiau dėmesio turi būti skiriama veiksmingam ir darniam patobulintų socialinių taisyklių įgyvendinimui. 1. ĮVADAS Ši dvejų metų laikotarpio (2005–2006 m.) ataskaita yra pagrįsta informacija, kurią valstybės narės pateikė naudodamos 1993 m. vasario 22 d. Komisijos sprendimu[6] nustatytą standartinę formą. Atsiųstos formos dažniausiai buvo užpildytos, tačiau jos nebuvo kokybiškos. Pavyzdžiui, Graikija nepateikė duomenų apie pažeidimus. Kai kurios valstybės narės, pavyzdžiui, Slovėnija arba Čekija, pateikė tik kai kurioms ataskaitinio laikotarpio dalims skirtas ataskaitas. Kai kurios valstybės narės nesilaikė nustatytos informacijos teikimo formos ir tinkamai neišskyrė trijų skirtingų kontroliuotinų vairuotojų grupių (piliečių, kitų valstybių narių ir trečiųjų šalių). 2004 m. į ES įstojusios valstybės narės pirmą kartą turėjo pateikti ataskaitas už 2005–2006 m. Rumunija ir Bulgarija Europos Sąjungos valstybėmis narėmis tapo 2007 m. sausio 1 d., tai yra pasibaigus ataskaitiniam laikotarpiui, todėl jos nacionalinių ataskaitų teikti neprivalėjo. Tačiau Rumunija pateikė išsamią viso laikotarpio ataskaitą. Šveicarija taip pat pateikė duomenis Komisijai. 2. SUVESTINĖS LENTELĖS 2.1. Patikrinimai. Suvestinė Pateiktoje lentelėje nurodytas faktiškai patikrintų dienų skaičius, palyginti su mažiausiu ataskaitiniu laikotarpiu (2005 m. sausio 1 d.–2006 m. gruodžio 31 d.) tikrintinų darbo dienų skaičiumi. - a - | - b - | - c - | - d - | - e - | Valstybė narė | Mažiausias tikrintinų darbo dienų skaičius | Patikrinta darbo dienų (piliečiai) | Patikrinta darbo dienų (ne piliečiai) | Bendras patikrintų darbo dienų skaičius | Patikrintų darbo dienų skaičiaus santykis su mažiausiu tikrintinų darbo dienų skaičiumi (d/a) | Austrija | 470 736 | 875 914 | 510 678 | 1 386 592 | 2,95 | Belgija | 726 000 | 965 414 | 152 065 | 1 117 479 | 1,54 | Kipras | 77 589 | 4 738 | 4 738 | 0,06 | Čekija[7] | 265 491 | 1 159 843 | 219 308 | 1 379 151 | (5,19) | Danija | 220 000 | 284 455 | 27 985 | 312 440 | 1,42 | Estija | 61 160 | 37 189 | 2 290 | 39 479 | 0,65 | Suomija | 334 000 | 379 920 | 79 033 | 458 953 | 1,37 | Prancūzija[8] | 2 505 000 | 8 958 405 | 2 073 646 | 11 032 051 | 4,4 | Vokietija | 5 717 462 | 7 571 798 | 5 586 304 | 13 158 102 | 2,3 | Graikija | 6 402 | 29 646 | 917 | 30 563 | (4,77) | Vengrija | 560 000 | 639 530 | 132 494 | 772 024 | 1,37 | Airija | 904 700 | 632 710 | 89 | 632 799 | 0,70 | Italija | 3 268 176 | 7 441 167 | 934 095 | 8 375 262 | 2,56 | Latvija | 305 662 | 485 697 | 73 915 | 559 612 | 1,83 | Lietuva | 251 660 | 237 567 | 78 807 | 316 374 | 1,26 | Liuksemburgas | 51 201 | 72 091 | 15 923 | 88 014 | 1,72 | Malta | 103 | 1 001 | 65 | 1 066 | (10,34) | Nyderlandai | 595 405 | 471 571 | 59 831 | 531 402 | 0,89 | Lenkija | 1 286 126 | 5 063 096 | 3 479 674 | 8 542 770 | 6,64 | Portugalija | 585 077[9] | 99 613 | 518 | 100 131 | 0,17 | Rumunija | 410 106 | 428 043 | 72 680 | 500 723 | 1,22 | Slovakija | 164 027 | 202 278 | 1 519 | 203 797 | 1,24 | Slovėnija7 | 80 000 | 81 059 | (1,01) | Ispanija | 1 912 819 | 4 138 122 | 438 912 | 4 577 034 | 2,39 | Švedija | 528 000 | 414 891 | 96 227 | 511 118 | 0,97 | Jungtinė Karalystė | 2 254 506 | 3 157 534 | 484 546 | 3 642 080 | 1,62 | Šveicarija | 412 040 | 1 646 858 | 331 930 | 1 978 788 | 4,80 | Iš lentelėje pateiktų duomenų matyti, kad daugeliui valstybių narių pavyko pasiekti nustatytą 1 % visų tikrintinų darbo dienų tikslą. Šio tikslo pasiekti nepavyko tik Kiprui (0,06 %), Estijai (0,65 %), Airijai (0,70 %), Nyderlandams (0,89 %), Portugalijai (0,17 %) ir Švedijai (0,97 %). Slovėnijos ataskaitoje pateikti tik 2006 m. duomenys ir nėra informacijos apie patikrintų dienų skaičių atskirai nurodant piliečių ir ne piliečių grupes. Todėl neįmanoma daryti jokių išvadų apie šių grupių patikrinimų santykį. Iš duomenų matyti, kad kai kurie jų buvo pateikti nenuosekliai. Kalbant apie Graikiją, mažai tikėtina, kad Reglamentas (EEB) Nr. 3820/85 dėl tam tikrų su kelių transportu susijusių socialinių teisės aktų suderinimo turėtų būti taikomas tik 1345 transporto priemonėms, nes Graikija, remdamasi Reglamentu (EEB) Nr. 881/92[10] dėl patekimo į vežimo kelių transportu rinką, pranešė apie 3997 patvirtintas Bendrijos licencijų kopijas. Panaši pastaba taikytina ir Maltai, kurioje patvirtintų Bendrijos licencijų kopijų skaičius panašiu mastu viršija transporto priemonių, kurioms taikomas šis reglamentas, skaičių, ir todėl mažiausias tikrintinų darbo dienų skaičius yra tik 103 dienos. Čekijoje atliktų patikrinimų, apie kuriuos pranešta, skaičius yra ypač didelis, palyginti su panašias savybes turinčių valstybių, pavyzdžiui, Austrijos ar Vengrijos, dvejų metų laikotarpio duomenimis, nors Čekijos ataskaitoje pateikiami tik 2006 m. duomenys. Kadangi šie rodikliai yra tikrinami, į matematiškai skaičiuojamą pasiektų rezultatų rodiklį toliau nėra atsižvelgiama. Į anksčiau pateiktą 2004–2005 m. ataskaitą atsižvelgti negalima, nes neįmanoma aiškiai atskirti, kurie patikrinimai buvo atlikti 2004 m. (ir todėl nepriklauso ataskaitiniam laikotarpiui), ir nėra apskaičiuotas mažiausias vykdytinų patikrinimų skaičius. Visose šiose ataskaitose apskaičiuotas santykis nurodytas skliaustuose; toliau į jį atsižvelgiama nebus. 2.2. Pažeidimai. Suvestinė Užregistruotų pažeidimų skaičius. Reglamento (EEB) Nr. 3820/85 6, 7, 8 ir 14 straipsniai Suvestinė pagal valstybes nares Valstybė narė | Keleiviai | Kroviniai | Iš viso | 6 | Vairavimo trukmė | 297 244 | 7 | Pertraukos | 425 195 | 8 | Poilsio trukmė | 241 365 | 14 | Tvarkaraštis ir darbo grafikas | 52 951 | Iš viso | 1 016 755 | Iš Belgijos ataskaitos matyti, kad iš viso kelyje patikrintas 35 761 pilietis, o 59 264 patikrinimai buvo susiję su Belgijoje esančiais ne piliečiais. Piliečių ir ne piliečių užregistruotų keleivių vežimo pažeidimų skaičius buvo beveik toks pat. Ne piliečių padarytų prekių vežimo pažeidimų skaičius daugiau nei tris kartus viršijo piliečių padarytų pažeidimų skaičių. Panašiai galima pasakyti ir apie Lietuvą. Nors piliečių patikrinta daugiau nei ne piliečių, piliečių ir ne piliečių padarytų keleivių vežimo pažeidimų skaičius yra beveik toks pat. Prekių vežimo pažeidimų, nustatytų tikrinant ne piliečius, skaičius yra gerokai didesnis nei pažeidimų, nustatytų tikrinant piliečius, skaičius. Liuksemburge kelyje iš viso patikrintų ne piliečių skaičius daugiau nei du kartus viršija patikrintų piliečių skaičių. Slovėnijoje taip pat kelyje iš viso patikrinta gerokai daugiau ne piliečių nei piliečių. Čekijoje, atsižvelgiant į neįprastai didelį tikrintinų darbo dienų skaičių, apie kurį pranešta, pažeidimų nustatyta ypač mažai. Reikia priminti, kad piliečius ir ne piliečius reikia tikrinti nediskriminuojant. 3. VALSTYBIŲ NARIŲ RYŠIAI IR BENDRADARBIAVIMAS Remiantis Direktyvos 88/599/EEB dėl tipinių kontrolės procedūrų 5 straipsnio 1 dalimi, valstybės narės ne mažiau kaip du kartus per metus imasi suderintų veiksmų. Pagal Direktyvos 2006/22/EB dėl būtiniausių sąlygų reglamentams (EEB) Nr. 3820/85 ir (EEB) Nr. 3821/85 įgyvendinti 5 straipsnį nuo 2007 m. šis mažiausias suderintų patikrinimų skaičius padidinamas iki šešių kartų per metus. Tačiau tik Austrija aiškiai pranešė apie tai, kad dalyvavo rengiant pasienio patikrinimus. Šiuos patikrinimus koordinavo Europos kelių kontrolė (angl. Euro Control Route ). Suderinti patikrinimai buvo atliekami dalyvaujant Vokietijos prekių vežimo federaliniam biurui (vok. Bundesamt für Güterverkehr – BAG ). 4. PASTABOS IR IŠVADOS 4.1. Valstybių narių pasiūlymai Valstybės narės savo ataskaitose pasiūlymų nepateikė. 4.2. Pastabos Nors su vairavimo trukme ir poilsio laiku susijusios nuostatos galioja jau beveik trisdešimt metų, jų įgyvendinimo rezultatai valstybėse narėse vis dar skiriasi. Tai kelia pavojų tikslui didinti saugumą keliuose, skatinti sąžiningą konkurenciją ir gerinti vairuotojų darbo sąlygas. Reglamente (EB) Nr. 561/2006 dėl vairavimo trukmės ir poilsio laiko ir Direktyvoje 2006/22/EB dėl būtiniausių sąlygų reglamentams (EEB) Nr. 3820/85 ir (EEB) Nr. 3821/85 įgyvendinti esančios naujos teisės nuostatos įsigaliojo atitinkamai 2007 m. balandžio 11 d. ir 2006 m. gegužės 1 d. Tačiau, kadangi nuo 2006 m. gegužės mėn. naujose transporto priemonėse privalo būti skaitmeniniai tachografai, galimybės įgyvendinti vairavimo trukmės ir poilsio laiko taisykles labai pagerėjo. Tai gali būti viena iš priežasčių, dėl kurios šiek tiek sumažėjo bendras pažeidimų, apie kuriuos pranešta, skaičius. Dar geresnių rezultatų tikimasi taikant 2006 ir 2007 m. įsigaliojusias naujas nuostatas. 4.2.1. Duomenų teikimas Kadangi kai kurios valstybės narės vėluoja pateikti Komisijai informaciją, tampa sunkiau parengti ataskaitą pradiniu etapu. Be to, nesilaikant standartinės informacijos teikimo formos pateikti duomenys arba neišsamūs duomenys taip pat trukdo išsamiai palyginti valstybių rezultatus. Atitinkamos valstybės narės turėtų atkreipti dėmesį į specialius klausimus, susijusius su duomenų tikslumu ir patikimumu, kaip išsamiai nurodyta 2.1 ir 2.2 punktuose. Valstybėms narėms primenama, kad, remiantis Reglamentu (EEB) Nr. 3820/85, jos yra įpareigotos teikti išsamias ataskaitas standartine informacijos teikimo forma. Siekiant atsižvelgti į vairavimo trukmei ir poilsio laikui skirtų Bendrijos taisyklių pakeitimus, nustatyta nauja informacijos teikimo forma. Nauji ataskaitų reikalavimai, nustatyti 2008 m. rugsėjo 22 d. Komisijos sprendimu[14], pagrįstu Reglamentu (EB) Nr. 561/2006 dėl vairavimo trukmės ir poilsio laiko ir Direktyva 2006/22/EB dėl būtiniausių sąlygų reglamentams (EEB) Nr. 3820/85 ir (EEB) Nr. 3821/85 įgyvendinti, visų pirma skirti informacijai apie valstybių narių išimtis, daromas pagal Reglamento (EB) Nr. 561/2006 13 straipsnio 1 dalį, ir išsamesnei informacijai apie atliktus transporto priemonių patikrinimus. Taip pat pateikiama informacijos apie Direktyvos 2002/15/EB įgyvendinimą teikimo forma. 4.2.2. Patikrinimai Daugelio valstybių narių patikrinimų skaičius nepakito. Austrija, Italija, Prancūzija ir Ispanija patikrinimų skaičių padidino, o Liuksemburgo ir Vokietijos patikrinimų skaičius sumažėjo apie 3 %. Per ankstesnį ataskaitinį laikotarpį Vokietija patikrino 5,06 % visų darbo dienų, tačiau šiuo ataskaitiniu laikotarpiu ji patikrino tik 2,3 % visų darbo dienų. Liuksemburgo procentine dalimi išreikštų patikrintų darbo dienų skaičius sumažėjo nuo 4 % 2003–2004 m. iki 1,72 % šiuo ataskaitiniu laikotarpiu. Liuksemburgas savo ataskaitoje jokių paaiškinimų nepateikė, o Vokietija nurodė, kad nuo paskutinio ataskaitinio laikotarpio į Reglamento (EEB) Nr. 3820/85 taikymo sritį patenkančių transporto priemonių skaičius ir atitinkamas būtiniausių patikrinimų skaičius išaugo kone du kartus. Beveik visos valstybės narės viršijo bazinį 1 % patikrintų darbo dienų standartą, o Austrija, Prancūzija, Vokietija, Italija, Lenkija ir Ispanija viršijo 2 % ribą. Tačiau kelios valstybės narės nesilaikė teisės nuostatų, reglamentuojančių mažiausią tikrintinų darbo dienų skaičių. Mažiausiai patikrinimų atliko Kipras (0,06 %), Portugalija (0,17 %), Estija (0,65 %), Airija (0,70 %), Nyderlandai (0,89 %) ir Švedija (0,97 %). Atsižvelgiant į praėjusį ataskaitinį laikotarpį, šios valstybės narės raginamos skubiai imtis reikiamų taisomųjų priemonių. Portugalija ir Švedija tikrinimo įsipareigojimų neįvykdė antrą kartą iš eilės (2003–2004 m. rezultatai buvo atitinkamai 0,21 % ir 0,98 %). Nyderlandų, kurie ankstesniu ataskaitiniu laikotarpiu buvo pasiekę nustatytą 1 % ribą, rezultatai labai pablogėjo. Atsižvelgiant į prastus minėtų valstybių rezultatus, jos greičiausiai patirs rimtų sunkumų, kai turės pasiekti 2008 m. sausio 1 d. įsigaliojusią naują 2 % ribą, kaip nustatyta Direktyvoje 2006/22/EB dėl būtiniausių sąlygų reglamentams (EEB) Nr. 3820/85 ir (EEB) Nr. 3821/85 įgyvendinti. 4.2.3. Pažeidimai Apibendrinant būtų galima pasakyti, kad bendras nustatytų pažeidimų skaičius sumažėjo, nors naujosios valstybės narės ataskaitas turėjo pateikti pirmą kartą[15]. Išnagrinėjus duomenis nustatyta, kad pažeidimų skaičius padidėjo šiose valstybėse narėse: Austrijoje, Nyderlanduose, Ispanijoje ir Jungtinėje Karalystėje. Pavyzdžiui, Austrija ir Jungtinė Karalystė kartu padidino bendrą patikrintų darbo dienų skaičių, tačiau Nyderlandai jį sumažino. Ispanijoje nustatytų pažeidimų skaičius beveik padvigubėjo, tuo tarpu ES ir Šveicarijoje visas tikrinamų darbo dienų skaičius padidėjo tik kiek mažiau nei penktadaliu. Kadangi daugelis valstybių narių pranešė apie nustatytų pažeidimų skaičiaus sumažėjimą, bendras nustatytų pažeidimų skaičius taip pat sumažėjo. 2003–2004 m. iš viso valstybės narės pranešė apie 1 185 395 pažeidimus, o 2005–2006 m. pažeidimų skaičius siekia 1 016 755 (Šveicarija pranešė apie 14 913 atvejų), nepaisant to, kad 2004 m. įstojus 10 naujų valstybių narių Reglamento (EEB) Nr. 3820/85 taikymo sritis regionų atžvilgiu išsiplėtė. Tokio pokyčio priežastis gali būti pirmieji teigiami naujo skaitmeninio tachografo, kurį naudojant galima geriau įgyvendinti socialinius teisės aktus kelių transporto sektoriuje ir jų laikytis, įdiegimo rezultatai. Sunku apžvelgti 2005 ir 2006 m. vykusius pokyčius, nes daugelis valstybių narių nepateikė atskirų tų dvejų metų ataskaitų (tai nėra privaloma). Dažniausiai pažeidimai buvo susiję su pertraukomis – jie sudarė 41,81 % nustatytų pažeidimų. Ankstesniu ataskaitiniu laikotarpiu su pertraukomis buvo susiję tik 36,36 % nustatytų pažeidimų. 2003–2004 m. daugiausia nustatytų pažeidimų buvo susiję su poilsio laiku (36,76 %). Tikimybė nustatyti pažeidimą atliekant darbo dienų kontrolę didžiausia buvo Slovakijoje (18,41), Rumunijoje (8,48) ir Vokietijoje (5,36), o ypač maža Latvijoje (0,06), Lietuvoje (0,5) ir Portugalijoje (0,61). 4.2.4. Tarybos reglamentų (EEB) Nr. 3820/85 ir (EEB) Nr. 3821/85 aiškinimas Teisingumo Teismo nutarimuose Nuo tada, kai buvo pateikta paskutinė ataskaita, Europos Teisingumo Teismas (ETT) priėmė tris sprendimus, susijusius su Reglamentu (EEB) Nr. 3820/85. Pirmasis sprendimas buvo priimtas 2005 m. rugsėjo 15 d. byloje C-372/03 (Europos Bendrijų Komisija prieš Vokietijos Federacinę Respubliką). Teismui pateiktas klausimas buvo susijęs su tuo, kad Vokietija, išduodama vairuotojo pažymėjimus 18 metų neturintiems C1 ar C1 + E kategorijos transporto priemonių vairuotojams, buvo įtariama pažeidusi Reglamento (EEB) Nr. 3820/85 5 straipsnio 1 dalies b punktą. Teismas paskelbė, kad nei Direktyvoje 91/439 dėl vairuotojo pažymėjimų, nei Reglamente (EEB) Nr. 3280/85 dėl tam tikrų su kelių transportu susijusių socialinių teisės aktų suderinimo nenumatoma galimybė nukrypti nuo minimalaus 18 metų amžiaus reikalavimo išduodant pažymėjimus vairuoti C1 ir C1 + E kategorijų transporto priemones. Kitoje byloje C-93/05 ( Teemu Hakala prieš Oy L. Simons Transport Ab ) dėl Reglamento (EEB) Nr. 3820/85 10 straipsnio Teisingumo Teismas padarė išvadą, kad nuvažiuotu atstumu pagrįsta darbo užmokesčio sistema prieštarauja tai nuostatai, nebent ji nekelia pavojaus eismo saugumui. Nacionalinis teismas privalo nustatyti ar, atsižvelgus į visas pagrindines bylos aplinkybes, tai yra toks atvejis. 2005 m. kovo 17 d. byloje C-128/04 ( Raemdonck ir Raemdonck Janssens ) Teisingumo Teismas nusprendė, kad Reglamento (EEB) Nr. 3820/85 dėl tam tikrų su kelių transportu susijusių socialinių teisės aktų suderinimo 13 straipsnio 1 dalies g punkte pateiktos sąvokos „medžiagos ar įranga“ turi būti aiškinamos ta prasme, kad jos reiškia ne tik „įrenginius ir įrankius“, bet taip pat apima su tam tikros transporto priemonės vairuotojo pagrindine veikla susijusiems darbams atlikti reikalingas priemones, pavyzdžiui, statybines medžiagas arba kabelius. Tokia veikla, kuri pagal to paties 13 straipsnio 1 dalies g punktą negali būti transporto priemonės vairavimas, turi būti paties vairuotojo, o ne atitinkamos įmonės pagrindinė veikla. 4.2.5. Teisės aktų pakeitimai Naujasis Reglamentas (EB) Nr. 561/2006 dėl vairavimo ir poilsio trukmės įsigaliojo 2007 m. balandžio 11 d., išskyrus nuostatas dėl skaitmeninio tachografo, kurios įsigaliojo anksčiau – 2006 m. gegužės 1 d. Šiuo reglamentu paaiškinami ir atnaujinami 20 metų senumo teisės aktai. Juo siekiama padidinti saugumą keliuose, pagerinti vairuotojų darbo sąlygas ir paskatinti sąžiningą konkurenciją valstybėse narėse. Naujosiomis priemonėmis ne tik pagerintos socialinės sąlygos ir padidintas saugumas, bet ir užtikrinamas darnus šių taisyklių laikymasis. Reglamente griežtinamos nuostatos dėl darbdavio atsakomybės ir parengiami bendrų sankcijų už sunkius pažeidimus pagrindai. Naujoji Direktyva 2006/22/EB dėl būtiniausių sąlygų reglamentams (EEB) Nr. 3820/85 ir (EEB) Nr. 3821/85 įgyvendinti ir panaikinanti Direktyvą 88/599/EEB įsigaliojo 2006 m. gegužės 1 d., o jos perkėlimo į nacionalinę teisę terminas – 2007 m. balandžio 1 d. Vadovaujantis naująja direktyva būtinų atlikti patikrinimų skaičius iki 2010 m. laipsniškai didinamas nuo 1 % visų dienų, kurias dirba profesionalūs vairuotojai, skaičiaus iki 3 %. Atsižvelgiant į šį bendrą procentine dalimi išreikštą skaičių mažiausias procentine dalimi išreikštas kelyje atliekamų patikrinimų skaičius 15 % keičiamas į 30 %, o procentine dalimi išreikštas ūkio subjekto patalpose atliekamų patikrinimų skaičius didinamas nuo 25 % iki 50 %. 4.2.6. Išvados Pastebėta, kad ataskaitiniu laikotarpiu pažeidimų šiek tiek sumažėjo. Ankstesniu ataskaitiniu laikotarpiu iš viso buvo nustatyti 1 185 395 pažeidimai, o 2005–2006 m. nustatyti 1 016 755 pažeidimai. Kita ataskaita parodys, ar ši tendencija tvari. Rengiant kitą ataskaitą turėtų būti visiškai įmanoma įvertinti teigiamą naujų teisės aktų, ypač susijusių su skaitmeniniais tachografais, poveikį. Daugiausia problemų kelia pertraukų reikalavimai: jų nepaisyta 425 195 nustatytais atvejais arba 41,81 % visų nustatytų pažeidimų atveju. Ankstesniu ataskaitiniu laikotarpiu didžiausią susirūpinimą kėlė poilsio režimo nepaisymas. Labai svarbu, kad vairavimo, pertraukų ir poilsio trukmės taisyklės būtų veiksmingai taikomos. Todėl Komisija prašo, kad visos valstybės narės, kurios dar neatitinka naujų nuostatų dėl intensyviau vykdomų patikrinimų, padidintų patikrinimų skaičių. Be to, privaloma atlikti daugiau bendrų patikrinimų ir imtis daugiau iniciatyvų, kuriomis valstybės narės skatinamos keistis informacija ir darbuotojais. Šios priemonės padės gerinti teisėsaugą ir leis darniai bei geriau įgyvendinti reglamento nuostatas. Kita ataskaita bus teikiama už 2007–2008 m. laikotarpį. Tai bus pirmoji ataskaita pagal naują Reglamentą (EEB) Nr. 561/2006 dėl vairavimo trukmės ir poilsio laiko. Valstybės narės prašomos užtikrinti, kad ataskaitos būtų pateiktos ne vėliau kaip iki 2009 m. rugsėjo 30 d. Ne visoms valstybėms narėms pavyko pasiekti nustatytą mažiausią vairuotojų dirbtų dienų patikrinimų lygį. Atsižvelgdama į tai, kad dauguma valstybių narių, kurios įvykdė joms nustatytą teisinį įpareigojimą, tik nedaug viršijo nustatytą ribą, Komisija rekomenduoja joms dėti daugiau pastangų, nes, kaip nustatyta, teisiškai privalomas atliekamų patikrinimų skaičius iki 2010 m. padidės beveik tris kartus ir sudarys 3 %. Siekiant užtikrinti sąžiningą konkurenciją, vienodus socialinius standartus ir saugumą keliuose, būtina, kad visos valstybės narės laikytųsi patikrinimų skaičių reglamentuojančių nuostatų.[pic][pic][pic] [1] 1985 m. gruodžio 20 d. Tarybos reglamentas (EEB) Nr. 3820/85 dėl tam tikrų su kelių transportu susijusių socialinių teisės aktų suderinimo, OL L 370, 1985 12 31, p. 1. [2] 1988 m. lapkričio 23 d. Tarybos direktyva dėl Reglamento (EEB) Nr. 3820/85 dėl tam tikrų su kelių transportu susijusių socialinių teisės aktų suderinimo ir Reglamento (EEB) Nr. 3821/85 dėl kelių transporto priemonėse naudojamų tachografų tipinių įgyvendinimo kontrolės procedūrų, OL L 325, 1988 11 29, p. 5. [3] 2002 m. kovo 11 d. Europos Parlamento ir Tarybos direktyva 2002/15/EB dėl asmenų, kurie verčiasi mobiliąja kelių transporto veikla, darbo laiko organizavimo, OL L 80, 2002 3 23, p. 35. [4] 2006 m. kovo 15 d. Europos Parlamento ir Tarybos reglamentas (EB) Nr. 561/2006 dėl tam tikrų su kelių transportu susijusių socialinių teisės aktų suderinimo ir iš dalies keičiantis Tarybos reglamentus (EEB) Nr. 3821/85 ir (EB) Nr. 2135/98 bei panaikinantis Tarybos reglamentą (EEB) Nr. 3820/85, OL L 102, 2006 4 11, p. 1. [5] 2006 m. kovo 15 d. Europos Parlamento ir Tarybos direktyva 2006/22/EB dėl būtiniausių sąlygų Tarybos reglamentams (EEB) Nr. 3820/85 ir (EEB) Nr. 3821/85 dėl su kelių transporto veikla susijusių socialinių teisės aktų įgyvendinti ir panaikinanti Tarybos direktyvą 88/599/EEB, OL L 102, 2006 4 11, p. 35. [6] Vasario 22 d. Komisijos sprendimas, nustatantis Tarybos direktyvos 88/599/EEB dėl kelių transporto 6 straipsnyje numatytą standartinę ataskaitos formą, OL L 72, 1993 3 25, p. 33. [7] Tik 2006 m. ataskaita. [8] Prancūzija atskirai nenurodo duomenų apie piliečius ir ne piliečius bei apie kitas valstybes nares ir trečiąsias šalis, o pateikia informaciją tik apie gyventojus ir ne gyventojus. Lentelėje gyventojai laikomi piliečiais, o ne gyventojai – ne piliečiais. [9] Valstybė narė duomenų nepateikė. Skaičius paimtas iš ankstesnio ataskaitinio laikotarpio ataskaitos. [10] 1992 m. kovo 26 d. Tarybos reglamentas (EEB) Nr. 881/92 dėl patekimo į rinką vežant krovinius Bendrijos keliais į valstybės narės teritoriją ar iš jos arba kertant vienos ar kelių valstybių narių teritorijas, OL L 95, 1992 4 9, p. 1. [11] Į šią lentelę policijos atstovų ir socialinių inspektorių pateikti duomenys neįtraukti, nes duomenys nebuvo tinkamai išskaidyti. [12] Prekių ir keleivių vežimo duomenys. [13] Valstybė narė duomenų nepateikė. [14] 2008 m. rugsėjo 22 d. Komisijos sprendimas, nustatantis standartinę informacijos teikimo formą, nurodytą Reglamento (EB) Nr. 561/2006 17 straipsnyje (C(2008)5123 galutinis). [15] Daugelio valstybių narių pateiktų duomenų kokybė yra tinkama. Graikija nepateikė jokių duomenų, kaip ir 2003–2004 m. laikotarpiu. Danijos pateikti duomenys apie ne piliečius buvo neišsamūs. Slovėnijos pateiktoje informacijoje nebuvo aiškiai atskirti keleivių ir prekių vežimo sektoriaus duomenys apie piliečius, ES valstybes nares ir trečiąsias šalis.